
Flyvevåbnets ufo-mareridt 

Af Kim Møller Hansen 

I 1966 skabte astronomen J. Allen Hynek opstandelse, da han som talsmand for Project Blue Book 
(det amerikanske flyvevåbens afdeling for ufoundersøgelser i perioden 1952-1969) under en 
hektisk pressekonference nævnte, at en række ufooplevelser i Michigan bl.a. kunne være udløst af 
„sumpgas". De gode borgere i Michigan følte sig latterliggjort af Hyneks sumpgas-udtalelse - og 
utilfredsheden førte til, at to kongresmedlemmer, Weston Vivian, demokratisk kongresmedlem fra 
Ann Arbor, og Gerald Ford, den republikanske minoritetsleder fra Repræsentanternes Hus, 
indkaldte til kongreshøring den 5. april 1966 angående ufoproblematikken - den første af sin slags 
nogensinde. 

Komiteen, under ledelse af L. Mendel Rivers, indkaldte kun tre vidner: Dr. J. Allen Hynek, Project Blue Books leder 
major Hector Quintanilla, og flyvevåbnets minister dr. Harold Brown. Dr. Browns indlæg var det traditionelle: Der 
eksisterede intet bevis for, at ufoerne er en trussel mod den nationale sikkerhed eller kommer fra det ydre rum. 

Hynek sagde bl.a.: „ ... I særlig grad er det min mening, at det omfattende materiale, der er indsamlet siden 1948 ... 
fortjener en grundig undersøgelse af et civilt panel af videnskabsmænd inden for fysik og de sociale forskningsgrene, og 
at dette panel skal have til opgave at undersøge ufospørgsmålet kritisk med det udtrykkelige formål at afgøre, om der 
virkelig eksisterer et vigtigt problem." 

Efter kongreshøringen ville flyvevåbnet forsøge at skrive kontrakt med et universitet, som skulle udforske 
ufofænomenerne. Massachusetts Institute of Technology og Harward University nægtede blankt at have noget med 
projektet at gøre. Efter mange forgæves forsøg hos en lang række højere læreanstalter lykkedes det endelig dr. J. 
Thomas Ratchford fra Flyvevåbnets Videnskabelige Afdeling at gøre University of Colorado interesseret. Den prominente 
fysiker dr. Edward U. Condon skulle lede ufostudiet, og den 7. oktober 1966 kunne flyvevåbnet meddele pressen, at en 
videnskabelig undersøgelse var på vej. Condon-kommissionen havde påbegyndt sit arbejde, der tre år senere 
resulterede i den meget omdiskuterede »Condon-rapport«. 

Condon-kommissionens arbejde blev finansieret af flyvevåbnet og havde et budget på 525.000 dollar. Den 1. juni 1968 
havde kommissionens stab afsluttet sine analyser af rapportmaterialet, og medarbejderne gik i gang med at skrive det, 
som skulle blive til en 1.485 sider lang rapport og udgivet i bogform med titlen »Scientific Study of Unidentified Flying 
Objects«. Den 8. januar 1969 blev rapportens konklusioner bakket op af National Academy of Sciences (NAS), så dagen 
derpå kunne flyvevåbnet offentliggøre resultatet. 

Edward U. Condon erklærede i rapportens indledning »Conclusions and Recommendations«, at der aldrig var sket 
videnskabelige fremskridt inden for ufoforskningen, og at man heller ikke skulle forvente det i fremtiden. Han 
anbefalede, at flyvevåbnet indstillede sine undersøgelser af ufoer, det sejlivede pr-mareridt med navnet Project Blue 
Book. 

Det havde længe været kendt inden rapportens offentliggørelse - bl.a. fra folk, som havde forladt projektet og fra 
lækkede dokumenter - at flyvevåbnet tilsyneladende oprettede Condon-projektet for „videnskabeligt at retfærdiggøre" 
dets lukning af Project Blue Book. Desuden havde Condons indledning ingen forbindelse til rapportens aktuelle indhold 
(skrevet af de øvrige medlemmer af staben), og hvor der var en lang række veldokumenterede analyser af uopklarede 
sager. Forklaringen er den ganske enkle, at Condon havde skrevet sit »Conclusions and Recommendations«-kapitel, 
inden den øvrige rapport blev skrevet! 

Condon-kommissionens rapport er ikke resultatet af et gedigent, videnskabeligt arbejde, men Condon leverede den 
vare, som flyvevåbnet havde brug for. Den 17. december 1969 blev Project Blue Book erklæret for nedlagt - efter at 
flyvevåbnet havde „spildt" (ifølge major Hector Quintanilla) 20 millioner dollar på ufoerne siden 1947 - med følgende 
konklusion: 

1. „Ingen ufo, som er blevet indrapporteret til, undersøgt og vurderet af flyvevåbnet har nogen sinde udgjort den mindste fare 
for vores nationale sikkerhed. 

2. Der er ikke fremkommet det mindste bevis - sendt til eller indsamlet af flyvevåbnet - for, at observationer kategoriseret 
som ,uidentificerede' repræsenterer en teknologisk udvikling eller bygger på principper, som overgår vore dages 
videnskabelige formåen. 

3. Der er findes ingen beviser for, at observationer kategoriseret som ,uidentificerede' er ikkejordiske fartøjer." 

Det amerikanske flyvevåben ville - efter at have konstateret, at det „nye" himmelfænomen hverken var en militær 
trussel eller en invasion fra det ydre rum - ikke spilde yderligere ressourcer, men kvitte ufoerne helt og få befolkningen 
til at bekymre sig om mere jordnære ting, men man kan i dag godt få den tanke, at netop det faktum, at 
myndighederne dengang tog sagen alvorligt nok til at afsætte ressourcer til nærmere undersøgelser, gav den stik 
modsatte effekt. At dømme ud fra eftertidens vedvarende ufointeresse har mange mennesker konkluderet: „Der må jo 
være noget om sagen - dvs. ufoerne er nok alligevel besøg fra rummet - når verdens største militærmagt gennem så 
mange år beskæftigede sig med fænomenet. Og når myndighederne nu gentagne gange fastslår, at ufoerne ikke er 
rumskibe, så er det nok for at skjule sandheden." 

Man kan sige, at det amerikanske flyvevåben ufrivilligt har forstærket troen på besøg fra det ydre rum og gennem sin 
til tider amatøragtige og uvidenskabelige tilgang til fænomenet har givet konspirationstilhængere rigeligt med stof til 
deres tankespind. 



Det amerikanske flyvevåbens uforapporter 


1947-1969 

Tabellen viser, hvor mange rapporter det amerikanske flyvevåben undersøgte hvert år. 
Flyvevåbnet indsamlede over 12.000 rapporter i årene 1947-1969, og omkring 700 af 
beretningerne blev kategoriseret som uidentificerede/uopklarede/ukendte. Da Project Blue 
Book lukkede, blev alt arkivmateriale fløjet til Alabama og placeret i flyvevåbnets historiske 
arkiv på Maxwell Air Force Base. I dag kan alle gennemlæse rapporterne 
på www. bluebookarchive.org . 


m ranm izrtiT 

Wnili:'IH!l BT 

tu • tin mn 

S ST0Dr0F C 



mm tm» i • 


DR. EDVARD UC0ND0E 

njow~ uiMi' rofl 

WALTER StTLUVAR 

Siir New ijork Simr* 


År 

1947 

122 

12 

1948 

156 

7 

1949 

186 

22 

1950 

210 

27 

1951 

169 

22 

1952 

1.501 

303 

1953 

509 

42 

1954 

487 

46 

1955 

545 

24 

1956 

670 

14 

1957 

1.006 

14 

1958 

627 

10 

1959 

390 

12 

1960 

557 

14 

1961 

591 

13 

1962 

474 

15 

1963 

399 

14 

1964 

562 

19 

1965 

887 

16 

1966 

1.112 

32 

1967 

937 

19 

1968 

375 

3 

1969 

146 

1 

I alt 

12.618 

701 


Sag nr. 46 - Uopklaret! 

En af de uopklarede ufooplevelser behandlet i Condon-rapporten fandt sted på en ganske almindelig, stille aften den 
11. maj 1950 på en lille gård sydvest for byen McMinnville i Oregon. Solen var ved at forsvinde i horisonten, og klokken 
nærmede sig halv otte. Syd for gårdens garage fodrede Evelyn Trent kaniner. Da hun tilfældigt kiggede op på den 
overskyede aftenhimmel, så hun til sin store forbavselse et skiveformet og sølvagtigt objekt i nordøst. Hun kaldte på 
manden Paul, der imidlertid ikke svarede, og hun løb derfor ind i stuehuset, hvor Paul Trent befandt sig i køkkenet. De 
skyndte sig ud og så da objektet, der stadig befandt sig på den nordøstlige himmel. 

Objektet bevægede sig langsomt mod vest. Ægteparret kom i tanke om deres Kodak-kamera, som Paul mente lå i bilen 
og løb hen for at hente. Evelyn kunne imidlertid huske, at kameraet lå i huset og fik hurtigt fat i det. Kameraet havde 
kun været fremme et par gange i løbet af vinteren, så der var adskillige billeder tilbage på filmen. 






På dette tidspunkt var det flyvende objekt kommet tættere på og så ud til at hælde lidt, så de kunne se bunden, der 
var lidt mørkere end resten af objektet. Objektet var meget skinnende, næsten sølvagtigt, og bevægede sig lydløst. Det 
så ud til at have en slags overbygning, og da det hældede, kunne ægteparret mærke et svagt vindpust. 

Det lykkedes Paul Trent at tage to billeder af objektet, inden det med stor fart forsvandt mod vest. Paul tog det første 
billede, mens objektet svævede, og spolede så hurtigt frem til næste billede. Objektet satte pludselig farten op, 
bevægede sig nærmest i en slags glideflugt uden at rotere og drejede mod nordvest, så han måtte lynhurtigt flytte sig 
mod højre for at tage det andet og sidste billede. Begge billeder blev taget inden for 30 sekunder. 

Paul Trents første billede af objektet. Det er en oplagt tanke, at objektet kan være en lille model 
få meter fra kameraet og ophængt i en eller flere tynde tråde i en af de telefonledninger, som 
tydeligt ses på begge billeder. Digitale billedanalyser, der i andre tilfælde har afsløret 
svindelfotos, har dog ikke kunnet påvise hverken bæretråde eller ophængningspunkter på 
McMinnville-billederne. 



Objektet fotograferet, netop som det ifølge ægteparret Trent fløj vestpå. Begge Paul Trents fotos 
kan ses i boaen »Projekt UFO - tro, løgne oa kold krig« gengivet uden beskæring efter de 
originale negativer. 






Paul Trent poserer med sit Kodak Roamer- 
kamera. 

Foto: LIFE Magazine 


Oplevelsen bliver berømt 

Filmen med de to særligt interessante billeder blev ikke fremkaldt med det 
samme. Først på mors dag (2. søndag i maj) blev de sidste billeder på 
filmen taget og fremkaldt hos den lokale fotohandler. Efter fremkaldelsen 
blev Paul Trent mindet om oplevelsen og fortalte nogle venner om 
observationen. Da han mente, at det fotograferede objekt muligvis var et 
hemmeligt, amerikansk luftfartøj, ønskede han ikke, at pressen fik noget at 
vide om sagen. Pressen hørte alligevel om sagen, hvilket ikke var så svært, 
da Paul Trent havde fortalt vennen og bankmanden Frank Wortman om 
oplevelsen, ligesom billederne var blevet udstillet i bankens vindue ud til 
gaden. Samme dag, som billederne kunne ses i udstillingen, interviewede 
journalisten Bill Powell fra den lokale avis »The Telephone Register« Paul 
Trent i dennes hjem og fik lov at låne de originale negativer, som Trents 
børn under leg på gulvet havde skubbet ind under sofaen. 

Torsdag den 8. juni 1950 bragte »The Telephone Register historien« - i 
ganske udramatiske vendinger - og billederne på forsiden. Der stod bl.a.: „ 

... som en følge af de seneste to års mange forskellige opfattelser og 
rapporter angående ufoer > er der gjort alt for at fastslå Trent-billedernes 
ægthed. Fotoeksperter erklærer samstemmende , at der ikke er pillet ved 
negativerne. De originale billeder blev fremkaldt af et lokalt firma. Efter 
omhyggelige undersøgelser ser det ikke ud til, at billederne har nogen som 
helst forbindelse med et svindelnummer ... »The Telephone Register« er 
derfor af den opfattelse , at billederne er ægte ..." 

Adskillige borgere i McMinnville underskrev en beediget erklæring, der uforbeholdent står inde for vidnernes omdømme 
og ærlighed. 

Fredag og lørdag den 9. og 10. juni kunne aviserne i Portland (»The Oregonian«) og Los Angeles berette om 
McMinnville-ufoen, og med hjælp fra nyhedsbureauerne »International News Service« (INS) og »Associated Press« (AP) 
gik historien om „Saucerville" verden rundt. Datidens største amerikanske ugeblad, »LIFE Magazine«, bragte billederne 
den 26. juni 1950. 

Ægteparret Trent indvilligede også i at deltage i tv-programmet »We the People« i New York. Det skete den 7. juli 
1950. På intet tidspunkt krævede eller modtog ægteparret Trent penge for brug af deres billeder. 

Foto: Kim Møller Hansen 

Condon-kommissionens analyse 

McMinnville-billederne blev undersøgt af Condon-kommissionens stab 17 år efter hændelserne. Den 6. juni 1967 
besøgte William K. Hartmann, ph.d. i astronomi og fotoekspert ansat ved Colorado-projektet, familien Trent og kunne 
efterfølgende via fotoanalysen fastslå, at det fotograferede objekt ikke roterer. Dette underbygger vidneudsagnene og 
antyder, at objektet ikke er en model, der er blevet kastet op i luften og fotograferet, idet en sådan genstand ville 
rotere. 

Objektet ses på omtrent samme sted på begge fotos under nogle telefonledninger, hvilket antyder muligheden for, at 
objektet kunne være en model, der hænger i en tynd tråd fastgjort til telefonledningerne. Hartmanns undersøgelser af 
objektets og omgivelsernes belysningsforhold viser imidlertid, at objektet befinder sig bag ved telefonledningerne - 
mellem 0,9 og 1,7 km fra observatørerne. 

Hartmann mener, at billederne bekræfter, hvad vidnerne siger, de så, og konklusionen på den 12 sider lange 
gennemgang af sagen i Condon-rapporten lyder således: 

„Dette er en af de få uforapporter > hvor alle undersøgte faktorer - geometriske, psykologiske og fysiske - ser ud til at 
være forenelige med påstanden om, at et usædvanligt , flyvende objekt, sølvskinnende, metallisk og skiveformet, med 
en diameter på over 10 meter og øjensynlig af ikkenaturlig oprindelse, blev observeret af to vidner. Det kan ikke 
fuldstændig udelukkes, at det er opspind, selv om der er flere fysiske faktorer, fx nøjagtigheden af bestemte målinger 
af originalnegativernes belysningsforhold, der taler imod et svindelnummer." 

Det er opsigtsvækkende, at et videnskabeligt undersøgelsesprojekt, som Condon-kommissionen - der ellers endte med 
en „negativ" konklusion om ufoernes eksistens - så at sige, erklærer McMinnville-billederne for at vise den „ægte" vare. 
Dette, samt det faktum at billeder, som påstås at vise noget uidentificeret, altid har pirret folks nysgerrighed og 
inviteret til adskillige undersøgelser, har betydet, at McMinnville-billederne stadig er genstand for diskussion. Et af 
stridspunkterne er lys/skygge-forholdene på de to billeder: 

På de originale negativer er det muligt at se en skarp skygge på garagevæggen lige under tagudhænget (garagen ses 
til venstre på Trents billeder). Da garagevæggen vender mod øst, og da skyggen er for kraftig til at være forårsaget af 
andet end direkte sollys, må billedet være taget om morgenen kl. 7.30, og ikke om aftenen kl. 19.30. Denne hypotese 
støttes af vejrrapporten for McMinnville den 11. maj 1950 fra Det Nationale Vejrmeldingscenter i Asheville, North 
Carolina. Paul Trents fotos viser, at himlen er overskyet, og vejret er diset, men vejrrapporten fortæller, at himlen 
denne aften var fuldstændig klar og skyfri, mens morgenhimlen var overskyet! 

Men hvorfor skulle ægteparret Trent lyve om observationstidspunktet? De fleste landmænd arbejder ude på markerne 
kl. 7.30, hvor billederne ifølge billedanalysen således skulle være taget, og ægteparrets naboer ville derfor finde det 
mærkeligt, hvis de ikke også havde set det ret store objekt, som Trents påstår at have fotograferet. Men at fortælle, at 
billederne er taget kl. 19.30, hvor de fleste landbofolk sidder lunt inden døre ved aftensmaden, ville udelukke de fleste, 
mulige vidner, som kunne bestride historien og billederne. 

Hartmann var også opmærksom på skyggen på garagevæggen, men antog i sin undersøgelse i Condon-rapporten, at 
skyggen er fremkommet ved, at lys (fra solen i vest) er blevet reflekteret af skydækket og derved har oplyst den 
østlige garagevæg. 

Negativernes historie 

Ægteparret Trent havde i juni 1950 udlånt negativerne til deres berømte fotos til »LIFE 
Magazine«, som imidlertid ikke returnerede dem, da de var blevet „forlagt". Først 17 år 
senere, i 1967, lykkedes det at lokalisere dem i arkiverne hos »United Press International« 

(UPI), et nyhedsbureau som få år tidligere var blevet slået sammen med INS (»International 
News Service«). De originale negativer blev udlånt til Condon-kommissionens William 
Hartmann. 

Da Hartmann havde afsluttet sin analyse af negativerne, returnerede han dem til UPI, som 
orienterede familien Trent. I 1970 efterspurgte ægteparret negativerne hos Philip Bladine, 
redaktør for »News-Register« (efterfølgeren til »Telephone Register«). De nævnte, at de 
aldrig var blevet betalt for negativerne og derfor ønskede dem tilbage. Bladine bad UPI om 
at returnere negativerne, hvilket de gjorde, men uvist af hvilken grund fortalte Bladine aldrig 
familien Trent, at negativerne var blevet afleveret til ham. 

















I 1975 fandt dr. Bruce Maccabee negativerne i arkivet hos »News-Register«. De dannede 
grundlag for Maccabees egen analyse af billederne , og han konkluderede, at de ikke er 
resultatet af et svindelnummer, men viser „et virkeligt, fysisk objekt" på himlen over Trents 
gård. Maccabee forsikrer, at han efterfølgende afleverede negativerne til familien Trent, men 
i virkeligheden beholdt han negativerne i mange år og har først afleveret dem til avisen 
engang inden for de seneste 10 år. 

I 2008 forsøgte Trents børn at få udleveret negativerne, hvilket »News-Register« - ifølge 
radiostationen KATO i Portland - nægtede med henvisning til, at negativerne skulle indgå i et 
museum, som avisen planlagde. 



Avisernes redaktionssekretærer kan nogle gange være lidt 
hårdhændede med beskæringen af aftryk. Her vises med 
sort tusch, hvordan et af Trents billeder skal beskæres ved 
gengivelse i avisen. 


20-30 m i diameter 
- eller måske blot 20-30 cm? 

I 1976 blev Paul Trents to billeder analyseret af den amerikanske forening 
Ground Saucer Watch (GSW), som på daværende tidspunkt var den eneste 
gruppe, som i ufologiske kredse havde adgang til computerudstyr, der 
kunne digitalisere billeder og analysere dem - en teknik som i dag er 
hvermandseje. 

I en 17 sider lang rapport fortæller GSW bl.a., at: 

• objektet har en fast form, er skiveformet og tredimensionelt 

• objektet befinder sig meget langt fra kameraet. Det har en lysere gråtone 
end skyggerne på udvalgte steder på garagen, og kanterne på genstande i 
billedets forgrund, fx telefontrådene og garagen, er meget skarpere end 
objektets kant 

• en elektronmikroskopisk undersøgelse af de originale negativer afslører 
ingen snor eller andet mistænkeligt mellem objektet og telefontrådene. 
Kantfremhævning af objektet og omgivelserne viser heller ingen snore 

• de to fotos er taget med mindre end 5 minutters mellemrum 

• objektet er meget stort, omkring 20-30 m i diameter! Dette resultat - som 
GSW føler sig meget sikre på - nåede de frem til ved at måle opløsningen på 
objektets kant og sammenligne med andre genstande på billedet, hvor 
afstandene er kendt 

• objektets overflade reflekterer lys ligesom poleret metal 

• billederne er taget mellem klokken 7.30 og 8.00, hvilket er i strid med det 
opgivne observationstidspunkt omkring kl. 19.30. 

Analysen bekræfter på den ene side dr. Bruce Maccabees konklusion om, at 
der er tale om et større objekt langt fra kameraet, samtidig med at den 
påpeger, at der er noget galt med det opgivne observationstidspunkt. 
Sidstnævnte er en af hovedhjørnestenene i den kritik af sagen, som er 

Fotoanalysen af Trents to billeder blev 
udført af William H. Spaulding fra 
Ground Saucer Watch (GSW) og 
offentliggjort i »Proceedings of the 1976 
CUFOS Conference« side 234-250. 
Analysen byggede på de originale 
negativer udlånt af Bruce Maccabee. 

Foto: Kim Møller Hansen 


fremført af blandt andre Philip J. Klass og Robert Sheaffer. De er overbeviste 

om, at objektet er en mindre genstand ophængt i en eller flere snore under telefonledningerne, og at Trents har løjet 
om observationstidspunktet, så ægteparrets naboer ikke ville finde det mærkeligt, at de ikke også havde set objektet. 









Den øverste del af denne pladespiller fra En af Paul Trents sønner står på en 
1940'erne ligner i mistænkelig grad McMinnville- stige, som fortæller noget om, hvor 
objektet. højt oppe en evt. model kan have 

befundet sig. 


Foto: LIFE Magazine 

Fotoanalysen fra GSW kan ikke påvise nogen bæretråd, men det betyder naturligvis ikke, at der ikke har været nogen. 

I slutningen af 1990'erne foreslog Joel Carpenter, at objektet på Trents billeder mindede meget om sidespejlet på en 
lastbil fra 1940'erne, ligesom han mente at kunne påvise, at de to billeder var taget med kameraet meget tæt ved 
jorden, således at et objekt ville se ud til at svæve højt på himlen. 



En aluminiumstallerken med en skrue igennem er her ophængt i en fiskesnøre. Billedet er 
taget med et 6 megapixel Pentax SLR kamera. Fiskesnørens synlighed afhænger i høj 
grad af lysforholdene. 


Foto: Tim Printy, SUNIite september-oktober 2011 


Verdens bedste ufo-fotos? 

Evelyn Trent døde i 1997 og Paul Trent i 1998. De tjente aldrig noget på 
deres billeder, og begge fastholdt til deres død, at oplevelsen og 
billederne var ægte. I det, der blev hans sidste interview i 1998, udtalte 
Paul Trent: „Jeg tog billederne, men jeg vil ikke eje dem. Jeg ved jo, 
hvor mange problemer de har givet os." 

Evelyn var helt enig. I et tidligere interview skal hun have sagt .„Som jeg 
har sagt før, så vil jeg aldrig tage sådan nogle billeder igen. Det giver alt 
for meget opmærksomhed." 

Folk, som kendte ægteparret Trent, fortæller, at de var jævne og ærlige 
mennesker, der ikke ville lave et fupnummer. Sygeplejersken Patti 
Lawler Scarbrough arbejdede i en årrække for familiens læge, og hun 
fortæller: 

„Jeg kendte hr. og fru Trent gennem hele min tid som sygeplejerske. De 
var de mest jordnære, søde og troværdige mennesker, du kan ønske dig 
at møde ... Igennem alle årene talte de aldrig om billederne, selv om de 
var verdensberømte. De var blot beskedne landmænd med et kamera på 
det rette tidspunkt". 

Ufologer har kaldt McMinnville-billederne for verdens bedste ufo-billeder. 
De skulle altså vise den „ægte vare", hvad det så end er. Personligt ville 
jeg hellere satse mine sparepenge på, at billederne viser noget, som er 
skabt her på Jorden. 



I McMinnville holder man liv i ufohistorien 
ved en årlig ufo-festival en weekend i maj 
på Hotel Oregon med foredrag, en parade, 
alien kostumebal, og hvad der ellers hører 
til, når man i USA dyrker ufomyten. 
Festivalen har med årene udviklet sig til at 
blive den næststørste af sin slags i USA, 
kun overgået af ufo-festivalen i Ros well, 
New Mexico, som afholdes hvert år i juli. 














Diskussion på nettet 

Så længe der ikke er fundet en 100 % sikker forklaring på, hvad ægteparret Trent 
fotograferede den 11. maj 1950, vil der være grobund for spekulationer. Og det er netop, 
hvad der sker på nettets mange blogs. Her skal blot vises to eksempler 

fra www.abovetopsecret.com/forum/ . 




trækvogn. En blogger har placeret et af vognens hjul som et objekt under 
telefontrådene for at se, om et vognhjul kunne være brugt som „ufo" i et 
svindelnummer. 








En blogger har her lagt de to McMinnville-billeder oven på 
hinanden med udgangspunkt i telefontrådene. Objektet befinder 
sig tilsyneladende på samme position under trådene på de to 
billeder. 












IWONØH1SV 90 XSNVQ: 


Artiklen »Flyvevåbnets ufo-mareridt« bygger på SUFOI's seneste 

udaivelse Pro/ekf UFO - fro, løgne og_ kold, krjg_ , en bog på cd-rom, 
som kan købes i SUFOI Butikken. 


Læs og se mere om McMinnville-billederne 

www.youtube.com/watch?v=Gwmeq-tdq5I (Best Evidence - McMinnville UFO case 1 ) 


www.voutube.com/watch?v=DaDYSoEPe3M&feature=related 

(McMinnville 

Photos 

- Tod 10 

UFO Encounters 



#10J 

htto://brumac. 8k.com/trentl.html (Bruce Maccabees 

analvse 

af 

billederne') 

htto://debunker.com/trent.html (Robert Sheaffers kritik af McMinnville-billederneJ 









Himmelgåder 
på Fuglsang 
Kunstmuseum 

Af Ole Henningsen 

Spændende og alsidig særudstilling af kendte kunstneres 
værker om „himmelgåder" åbnet på Fuglsang 
Kunstmuseum på Lolland. 

Nattehimlens skønhed i form af Manen, planeter og stjerner og naturens 
mægtige kræfter som f.eks. det smukke - men sjældne og flygtige - 
nordlys har til alle tider inspireret såvel billedkunstnere, litterater, 
musikere og videnskabsmænd - og har også fascineret alle os andre. 

FUGLSANG V ' 
KUNSTMUSEUM 


Himmelgåder 
Dansk kunst 
og astronomi 
1780-2010 

Fuglsang Kunstmuseum på Lolland har med sin nyåbnede særudstilling 
sat fokus på det hidtil uudforskede krydsfelt mellem billedkunst og 
astronomi, og særudstillingen belyser danske kunstneres interesse for 
det kosmiske. 

Udstillingen udforsker forskellige tiders opfattelse af himmelrummet 
med kunstværker fra flere århundreder af bl.a. C.W. Eckersberg, Jens 
Juel, J.F. Willumsen, Carl-Henning Pedersen og Anders Brinch. 

Side om side med kunstværkerne vises nogle af datidens videnskabelige 
astronomiske instrumenter, filmklip, musik og andet dokumentarisk 
materiale. 












Særudstillingen blev 
åbnet af Tycho 
Brahe Planetariums 
direktør Peter O. 
Sevel, der i sin tale 
bl.a. understregede, 
at der var god grund 
til ikke at adskille 
kunst og videnskab 
og at man på 
udstillingen netop 
viser, at tingene går 
op i en højere 
enhed, når man 
eksempelvis kan se 
stjernetåger og 
andre 

himmellegemer 
observeret gennem 
astronomiske 
instrumenter og set 
med kunstneres 
øjne. 

Foto: Ole Henningsen 


I 



Den spændende planetmaskine, 
Geo Nova, Det mekaniske 
Planetarium. Ide og 

konstruktion: maskiningeniør 

Kim Balling, 2004. 

Maskinen viser Solen og de fem 
planeter, der ses med det blotte 
øje, Merkur, Venus, Mars, 
Jupiter og Saturn, og deres 
indbyrdes placering på et givet 
tidspunkt. 

Planetmaskinen tiltrækker sig 
stor opmærksomhed på 
udstillingen fra børn i alle aldre. 

Foto: Ole Henningsen 
















Himmelkugle . 

Concav himmelmemisphærer (nordlig) af træ på stativer. Haucbs Physiske Cabinet 


Foto: Ole Henningsen 















Stjernekikkert fra Østervold udlånt fra 
Kroppedal Museum. 

I baggrunden og herover ses Carl-Henning 
Pedersens Stjernenatten, Molesmes, Bovbjerg, 
1983, udlånt af Carl-Henning Pedersen & Else 
Alfelts Museum. 


Foto: Ole Henningsen 

Flere af de 

udstillede kunstnere 
har ladet sig 

inspirere af nordlys. 
Her ses SUFOI's 
fotokonsulent Hans 
Bødker, ved nogle af 
Harald Moltkes 

billeder af nordlys. 
Under sit 10 år 
lange ophold som 
flyveleder i 

Kangerlussuaq, 
Søndre Strømfjord, i 
Grønland, havde 
Hans Bødker, der 
selv er 

amatørastronom, rig 
lejlighed til ved 
selvsyn at opleve 
nordlyset udfolde 
sig på den 
grønlandske 
vinterhimmel. 
Nederst ses 

Johannes 

Jørgensens digt 
„Julestjærnen" fra 
1903. 

Foto: Ole Flenningsen 


















Niels Hansen Jacobsens skulptur „Astronomien" fra 1893 illustrerer på glimrende vis 
menneskets forsøg på at opmåle firmamentet. Siden da er de astronomiske målemetoder 
blevet stærkt forfinede. Men hvor ofte har ufo-rapportoptagere verden over ikke spurgt en 
observatør: Hvor stort så objektet ud til at være målt mellem to fingre i udstrakt arm? 
I baggrunden ses J. F. Willumsens maleri fra 1910, To Svævende Drenge. En Moders Syn, der 
er udlånt til udstillingen af Statens Museum for Kunst. 


Foto: Ole Henningsen 



SUFOI's fotokonsulent Hans Bødker og UFO-Mails Ole Henningsen besøgte kunstudstillingen og mente ikke at UFO- 
Mails læsere skulle snydes for billedet UFO Sunset, 2007, af Anders Brinch. Maleriet er udstillingens største og 
måtte afmonteres fra sin ramme for at kunne transporteres fra Randers Kunstmuseum, hvorfra det er udlånt. 




I museets omfattende booklet om særudstillingen skriver kunstfaglig medarbejder Charlotte Dyrberg Lassen, om 
kunstneren Anders Brinch: 

„Anders Brinchs værker skiller sig ud. I hans sprælske malerier UFO Sunset, 2007 og Love in Space/Discodance, 2006 
mødes vi af et fabelagtigt fantasiunivers med et enormt hav af invaderende ufoer foran en orangerød solnedgang, 
dansende hvide rummænd og blå li Ila rum dyr med lange fangarme i kraftige farver på vej ind i noget , der kunne minde 
om et sort hul omgivet af kæmpe pailletter og plastperler. Brinchs ironiske distance og humoristiske tilgang til 
nihilismen er på den ene side festlig og eventyrlig og den anden side absurd ironisk og dystopisk. 
Brinchs farverige UFO Sunset og Love in Space/Discodance pirrer til fantasien og humoren hos både børn og voksne 
gennem deres umiddelbart tilgængelige budskaber og univers. 

Brinch tilhører en generation af kunstnere, der gør brug af både den klassiske kunsthistorie og populærkulturen - 
herunder tegneserier, film og musik. Kunstnerne forholder sig til og benytter sig direkte af den brede visuelle kulturs 
referencer , hvor genstande sammensættes på nye og overraskende måder. 

http ://www. aabne-samlinger. dk/fualsana/udstilling/himmelaaader%20booklet. pdf " 

»Udstillingen HIMMELGÅDER, Dansk kunst og astronomi 1780-2010«, er af tilrettelagt af museumsinspektør Gertrud 
Oelsner, Fuglsang Kunstmuseum og overinspektør Gertrud Hvidberg-Hansen, Fyns Kunstmuseum, hvor udstillingen 
efterfølgende vises 15. marts - 17. juni 2012. 

Besøg udstillingen 

Udstillingens tema lyder måske ikke umiddelbart særligt tiltrækkende for en lokal „himmelinteresseret", for hvad kan 
disse museumsfolk dog ikke have skrabet sammen af gamle solnedgangsmalerier og hængt op på væggene? Men tag 
endelig ikke fejl! 

Her er der er tale om et utroligt flot og gennemført udstillingsarbejde, som til fulde er lykkedes, og som gennem en 
række temaer formidler billedkunstneres fascination af „det derude". 

En udstilling der på forbilledlig vis taler til alle sanser, og som de involverede medarbejdere ved de to samarbejdende 
kunstmuseer virkelig kan være stolte af at præsentere. 

»HIMMELGÅDER« er en inspirerende og imponerende udstilling, som det bestemt er værd at opleve uanset alder eller 
interesser. 


Læs publikationen 

Der er i forbindelse med særudstillingen udgivet et rigt illustreret 218 siders katalog »Himmelgåder«, baseret på et 
intenst forskningsprojekt, der på bedste vis involverer kunst, litteratur, film og astronomi og udbygger selve 
udstillingens informationsniveau. Pris 225 kr. 

I forbindelse med særudstillingen arrangerer museet en lang række aktiviteter for unge, børn, skoler og voksne i løbet 
af vinteren. 

Se mere på Fuglsang Kunstmuseums hjemmeside: 

http://www.aabne-samlinqer.dk/fuqlsanq/udstillinq/saerudstillinQ himmelqaader.asp 


Vis dine fotos på udstillingen 



Måske har du lyst til at dele dine egne billeder af måner, stjerner og planeter med museets 
gæster og andre brugere? 

På sitet http://www.flickr.com/photos/himmelqaader/ kan du se de billeder, der allerede er 
indkommet. 

Hvis du har en smartphone kan du også scanne denne stregkode, så kan du se billederne på din 
mobil. 


Fotografierne på sitet vises også på en fladskærm på Fuglsang Kunstmuseum som en del af udstillingen, og ved at 
tilføje egne billeder, kan du selv blive en del af udstillingen. 

Alt, hvad du skal gøre for at deltage, er at sende dine billeder pr. e-mail til: HIMMELGÅDER-udstillinqen. 

Undervejs præmierer museet et udvalg af billederne. 

Følg med på museets Facebook profil eller hjemmeside. 

DR's P4 Sjælland har besøgt HIMMELGÅDER-udstillingen 
Lyt med her: 

1. Himmelqåder på Fuqlsam (4.5 min) 

2. J.F. Willumsen; To svævende drenge: en moders svn (3,5 min) 

3. Gertrud Vedberq Hansen og Gertrud Oelsner om Himmelqåder på Fuqlsanq (5 min) 

4. Himmelqåder. Planetmaskinen (4 min) 

5. Himmelqåder. Jakob Jensens træsko og vasketøj (3 min) 














Fuglsang Kunstmuseum, Nystedvej 71, 4891 Toreby L. 


Løst og facts... 

Af Ole Henningsen 

Interview med SUFOI's formand 

Ugebladet »Ude og Hjemme« bringer i sin seneste udgave et interview med SUFOI's formand Kim Møller Hansen. 

Da Kim Møller Hansen var teenager, fandt han en dag en kasse med numre af bladet »ufo-nyt«. 

- Jeg syntes, det var spændende, men jeg spurgte også mig selv: Kan det virkelig passe, at folk har set et rumskib på 
himlen? 

Kim læste beretninger fra almindelige mennesker, der sagde, at de havde været bortført af marsmænd i rumskibe. Og 
den polsk-amerikanske forfatter George Adamski påstod, at han havde mødt et rumvæsen fra Venus med navnet 
Orthon, og fra et rumskib havde observeret et pelsdyr på Månens bagside. 

Kim forholdt sig kritisk til historierne, men var alligevel så interesseret, at han meldte sig ind i foreningen Skandinavisk 
UFO Information (SUFOI), der via www.ufo.dk registrerer alle de tilfælde, hvor folk i Danmark har lagt mærke til noget 
uforklarligt på himlen. 

- Vi undersøger de mest interessante sager og forsøger at give et svar på, hvad det er, folk har set, siger Kim i artiklen 
i Ude og Hjemme. 

Den illustrerede artikel i ugebladet indeholder endvidere kort omtale af danske sager, der endnu ikke er opklarede samt 
afen af ufo-mytens klassikere: Rosswellsagen. 

Alien filmet i 
brasiliansk 
regnskov? 

Den engelske avis »The Sun« har 
gjort det igen med sin seneste 
sensation. Denne gang i form af en 
historie om en amerikansk blogger, 
der på sin hjemmeside fortæller om 
en mystisk alien og et lysfænomen, 
der optræder i baggrunden på en 
filmsekvens med nogle børn i den 
brasilianske regnskov. 

Filmen skulle angiveligt været taget 
af engelske turister, men der er 
formentlig kun meget få facts og ret 
så mange spekulationer i forbindelse 
med historien. 

The Sun efterlyser nemlig selv 
yderligere oplysninger om disse 
turisters identitet. 

Se 

videoen: http://www.thesun.co.uk/so 
l/homepaqe/news/3886122/Alien- 

filmed-in-Brazil-rainforest.html 











rut 

Sun 



I Danmark er historien taget op af »Ekstra Bladet« den , der på sit site fortæller om 

TV: Alien filmet i brasiliansk regnskov 

En video filmet af engelske turister i Amazonas regnskov er måske beviset på, at der findes fremmede personer på 
Jorden. 

http://ekstrabladet.dk/vranqen/articlel644214.ece7utm source=nvhedsbrevNvheder&utm medium=email&utm camp 

aiqn = nyhedsbrevNyheder201110241100 

EB skal komplimenteres for, at man i det mindste ikke bringer historien under rubrikken Videnskab & teknik. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 

8. oktober 2011 


08.10.11 


08.10.11 


08.10.11 


08.10.11 


08.10.11 


08.10.11 


08.10.11 


Som det ses af observations 


20-22 PST 


ca. 21.00 PST 


21.05 PST 


21.20-21.45 

PST 


22.00 PST 


22.10 PST 


ca. 22.15 PST 


15-20 sek 


10 mim 


4-5 min 


20-40 sek 


2 min 


3 min 


2-5 min 


9000 Aalborg 


4200 Slagelse 


4200 Slagelse 


4300 Holbæk 


3650 Ølstykke 


9700 Brønderslev 


4800 Nykøbing F 

hvid-gul?? 


orange/flammegul 


orange/flammegul 


hvid 


orange/gul 


orange 


hvid 


en 8. oktober, hvor en mængde mennesker 


isten, er der indkommet en del rapporter fra d( 
var ude at observere, da der iflg. medierne denne aften kunne være mulighed for at observere ekstraordinært mange 
meteorer. 

Det holdt desværre ikke helt stik, da meteorsværmen Draconiderne ikke helt levede op til forventningerne. 

Til gengæld var mange mennesker ude for at studere aftenhimlen, og det gav sig udslag i ovenstående indberetninger 

til www.ufo.dk 

Har du selv observeret noget denne aften, hører vi i SUFOI meget gerne herom, og observationerne vil blive nærmere 
omtalt i næste udgave af ufo-mail. 

Diskussion af aftenens observationer kan bl.a. ses på Facebook-profilen SUFOI 
interesserede: http://www.facebook.eom/qroups/l 12842926337/10150333053946338/ 


























Bliv medlem af SUFOI's 
Støttekreds i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2011. Nyhedsmedierne kan, i henhold til ophavsretsloven og med tydelig kildeangivelse, bringe citater fra signerede 
artikler. Artikler må kun bringes i deres hele udstrækning efter skriftlig aftale med Skandinavisk UFO Information - SUFOI . Print og 
fotokopier af indhold fra UFO-Mail er belagt med Copydan-vederlag. 





